The University of Texas at Austin; College of Liberal Arts
Early Indo-European Texts  Old Irish  Patrizia de Bernardo
Stempel, Caren Esser, and Jonathan Slocum   Fingal Rónain 'The
Kin-slaying of Ronan'  Ní dam ass áil, or sí, acht do ingin
Echdach rop áil Mael Fothartaig na cardess.  Ná hapair, a ben!,
or Congal. Bia marb dianat chluine Mael Fothartaig! Dogénsa do
lessu féin frisseom chena, mad áil duit.  Atbeir ind ócben
friesi.  Is maith lem, or sisi, ar rolémasu a rád ind aithisc
acht co comrís féin fris; ocus déna mo lessa iarum friss.   Foid
ind ócben leis .i. la Mael Fothartaig.  Maith tra, or sí, ní
dingnesu mo lessa a fechtsa? Is ferr let in fer ucut t' oenur?
Bet marbso dano limsa!  Feccaid in ben laa nand ic coí fri Mael
Fothartaig.  Cid daí, a ben? or sé.  Ingen Echdach oc báig mo
marbtha frim, olsi, uair nach dénaim a lles fritso, co comairsed
frit.  Dóich dano, or sé. Ní sechbaid duit, or sé, rogabais
chommairchi. Dianom berthasa, a ben, or sé, i cualchlais tened
fo thrí co ndernad min ocus lua